|  |  |
| --- | --- |
|  **OSNOVNA ŠKOLA** **JOSIPA ANTUNA ĆOLNIĆA** **ĐAKOVO** KLASA: 112-01/25-01/18 URBROJ: 2121-14-25-3 Đakovo,25.9.2025. |  |

Osnovna škola Josipa Antuna Ćolnića, Đakova raspisuje

**NATJEČAJ**

 za zasnivanje radnog odnosa na poslovima **TAJNIK ŠKOLE.**

Na natječaj se mogu prijaviti osobe oba spola. Ugovor o radu sklapa se u punom radnom vremenu, na neodređeno vrijeme. Rad se obavlja u sjedištu poslodavca.

**OPIS POSLOVA**

Sukladno Pravilniku o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi (N.N.40/14 i 71/25).

**POSEBNI UVJETI ZA RADNO MJESTO**

- odgovarajuća razina i vrsta obrazovanja sukladno članku 105. stavak 16. Zakona o odgoju i obrazovanju u osnovnoj i srednjoj školi (N.N.87/08., 86/09., 92/10., 105/10., 90/11., 86/12., 94/13., 152/14., 7/17., 68/18. , 98/19., 64/20. 151/22. i 156/23.)

- nepostojanje zapreke za zasnivanje radnog odnosa u školskoj ustanovi u smislu članka 106. Zakona o odgoju i obrazovanju u osnovnoj i srednjoj školi.

**PODNOŠENJE PRIJAVE**

Prijava treba sadržavati; zamolbu sa životopisom, dokaz o državljanstvu, ispravu o stečenoj školskoj spremi i uvjerenje nadležnog suda, ne starije od 30 dana, da se protiv kandidata u RH ne vodi kazneni postupak. Prijave se mogu dostaviti osobno u tajništvo škole ili preporučenom poštanskom pošiljkom na adresu: OŠ Josipa Antuna Ćolnića, Trg Nikole Šubića Zrinskog 4, 31400 Đakovo. Natječaj traje od 26.9. do 3.10.2025. Nepotpune prijave neće se razmatrati. Zakašnjele prijave vraćaju se podnositelju neotvorene.

**VREDNOVANJE KANDIDATA**

Odabiru kandidata s kojim će se zasnovati radni odnos prethodi postupak procjene i vrednovanja pristupnika natječaja koji se provodi sukladno odredbama školskog Pravilnika o vrednovanju kandidata za zapošljavanje. Pravilnik o vrednovanju kandidata za zapošljavanje dostupan je na internetskoj stranici <http://os-jacolnica-dj.skole.hr> link: o školi-arhiva prošle stranice-opći akti.

O rasporedu provođenja postupka vrednovanja kandidati se obavještavaju putem školske internetske stranice <http://os-jacolnica-dj.skole.hr>

**PREDNOST PRI ZAPOŠLJAVANJU**

Pristupnik natječaja koji namjerava koristiti pravo prednosti pri zapošljavanju prema posebnom zakonu ( Zakon o pravima hrvatskih branitelja iz Domovinskog rata i članovima njihovih obitelji, Zakon o zaštiti civilnih i vojnih invalida rata, Zakon o civilnim stradalnicima iz Domovinskog rata, Zakon profesionalnoj rehabilitaciji i zapošljavanju osoba s invaliditetom) dužan se je pozvati na to pravo (kada je ta obveza utvrđena Zakonom), te priložit isprave kojima dokazuje status osobe koja ima prednost pri zapošljavanju kao i isprave kojima dokazuje ispunjavanje uvjeta za ostvarivanje prednosti pri zapošljavanju. **Prednost pri zapošljavanju prema posebnom zakonu ostvaruje se kod jednakih uvjeta nakon provedenog postupka vrednovanja.**

Poveznica na stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju temeljem Zakona o pravima hrvatskih branitelja iz Domovinskog rata i članovima njihovih obitelji je

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Poveznica na stranicu Ministarstva hrvatskih branitelja na kojoj su navedeni dokazi potrebni za ostvarivanje prednosti temeljem Zakona o civilnim stradalnicima iz Domovinskog rat je

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

**ZAŠTITA OSOBNIH PODATAKA**

Prijavom na natječaj kandidat daje izričitu privolu Osnovnoj školi Josipa Antuna Ćolnića, kao voditelju zbirke osobnih podataka, da može prikupljati, koristiti i dalje obrađivati osobne podatke kandidata u svrhu provedbe natječajnog postupka i zasnivanja radnog odnosa.

**OBAVIJEST O REZULTATU IZBORA**

Obavijest o rezultatu izbora objavit će se na web stranici škole: <http://os-jacolnica-dj.skole.hr> link: natječaji u roku 30 dana od isteka natječaja i neće se pojedinačno dostavljati neizabranim kandidatima.

 Ravnatelj škole

 Zvonko Belvanović, prof, v.r.